**Extrapolare**

*Liliana Trif Ioan Grigoraș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Noi vorbim generic despre viață

Ca și cum am mai trăit cândva...

Scrie-i tu, iubire, o prefață,

Eu voi trece zilnic peste ea,

Încercând să descifrez cuvântul

Care-o definește... Într-o zi

Știu că noi vom ocoli pământul,

Ne vom pierde, dar ne vom găsi.

Noi vorbim generic despre moarte

Și despre iubire ca și cum

Am pretinde că exist-o carte,

O prefață și-un sfârșit de drum.

- Noi vorbim generic în tăcere,

Ne privim și-n ochii larg deschiși,

Între fericire și durere

Alternăm. Pe floarea de caiși

O să-ți scriu prefața cu lumina

Unui gând sub tâmpl-abia-ncolțit,

Să-ți strecori, iubito, rădăcina

Prin făptură mea din monolit

Ca o daltă blândă ce trasează

În firescul zilelor cuprins

Drumul către viața ce urmează,

Traversând hotarul neatins.

Liliana Trif Ioan Grigoraș